Diari Oficial de la Generalitat Valenciana


Sumari del DOGV 4448, del 26-02-2003 (2003/1943)

Notificació a Antonio Bleda Ruiz. Recurs número 186/2002.
---------------------------------------------------------

### Dades del document

Número de DOGV
:   4448

Data del DOGV
:   26-02-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/1943


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Antonio Bleda Ruiz. Recurs número 186/2002. [2003/A1943]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica a Antonio Bleda Ruiz, carrer Los Ángeles, 6, 6ª, 46399 Xirivella, la resolució del recurs d'alçada amb el número de referència interna R-186/2002.
  
«Resolució
  
Examinat el recurs d'alçada formulat per Antonio Bleda Ruiz contra la Resolució del Servici Territorial d'Arquitectura i Habitatge de València, en l'expedient de construcció número 46/1G/486/94 (VIVI/04435/510).
  
Antecedents de fet
  
1. El Antonio Bleda Ruiz, president de la comunitat de propietaris de l'edifici de protecció oficial situat a Xirivella, carrer Los Ángeles número 6, va presentar denúncia davant del Servici Territorial d'Arquitectura i Habitatge de València, contra la promotora Almedo, SA, en què al·lega l'existència de deficiències constructives en el citat immoble, i es va enviar un pèrit del Servici Territorial que va emetre el corresponent informe pericial.
  
2. El Servici Territorial d'Arquitectura i Habitatge va dictar resolució en què acorda arxivar les actuacions per haver dut a terme la realització de les obres.
  
3. Contra la dita resolució, interposa recurs d'alçada Antonio Bleda Ruiz, amb les al·legacions que consten en este i que ací es donen per reproduïdes en benefici de la brevetat.
  
Fonaments de dret
  
1. Esta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJPAC), com pel que establix el Decret 210/2001, de 18 de desembre, del Govern Valencià (DOGV núm. 4165 de 10 de gener de 2002).
  
2. El que disposen els articles 107, 110, 114, 115, i 117, de la LRJPAC, quant a l'admissió i la tramitació del recurs d'alçada.
  
3. El recurs ha de ser desestimat, ja que les obres que es van ordenar realitzar, consistents a: «Procedir a la reparació del desaigüe del lavabo del bany i a la fixació del perfil d'alumini de formació d'escopidor en la fusteria exterior del dormitori principal en l'habitatge porta 8.», han sigut realitzades, segons consta en l'escrit de conformitat de data 15 d'abril de 2002, del propietari de l'habitatge en què s'han efectuat dites obres. La resta de deficiències que fa menció el recurrent i que es manifestaven així mateix en l'escrit de la denúncia, ja van ser denunciades amb anterioritat i van ser objecte d'un altre procediment, el DFV-449/1999, segons l'informe del pèrit del Servici Territorial de data 5 de març de 2002.
  
Per al qual cosa és procedent la desestimació del recurs i la confirmació de la resolució del Servici Territorial d'Arquitectura i Habitatge.
  
Vists la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació i de conformitat amb la proposta de resolució de la Divisió d'Habitatge, resolc:
  
Desestimar el recurs d'alçada formulat per Antonio Bleda Ruiz contra la Resolució del Servici Territorial d'Arquitectura i Habitatge de València de data 25 d'abril de 2002, que queda confirmada.
  
Contra la present resolució que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu de València, en el termini de dos mesos, comptadors des de l'endemà de la notificació d'esta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjuí que es puga exercitar qualsevol altre recurs que s'estime oportú.